smcproject/ml-wiki-sentences huggingface dataset:
അംബിക വ്യാസരുടെ രൂപം കണ്ട് സംഗമസമയം കണ്ണടച്ചുകളയുകയാൽ ധൃതരാഷ്ട്രർ അന്ധനായും, അംബാലിക വ്യാസരുടെ രൂപം കണ്ട് അറപ്പുതോന്നി വിളറുകയാൽ ശരീരത്തിൽ പാണ്ഡോടെ പാണ്ഡുവും പിറന്നു.
ജീവിതത്തിന്റെ അവസാനകാലങ്ങളിലാണ് മഹാഭാരത കാവ്യരചന നടന്നത്.
മഹാഭാരതത്തിന്റെ രചനയാണ് വ്യാസമഹർ‌ഷിയുടെ മഹത്തരമായതും ശ്രേഷ്ഠമായതുമായ സംഭാവന.
മഹാഭാരതത്തിൽ പരാമർ‌ശിയ്ക്കാത്ത ഒരു കാര്യവും ഇതേവരേയും സംഭവിച്ചിട്ടില്ല എന്നും സംഭവിച്ചതായ എല്ലാം മഹാഭാരതത്തിൽ പരാമർ‌ശിക്കപ്പെട്ടുള്ളതുമാണെന്ന സങ്കല്പം മഹാഭാരതത്തിന്റെ പ്രാധാന്യം വെളിപ്പെടുത്തുന്നു.
ഈ വസ്തുതയ്ക്ക് നിദാനം മാനവജീവിതത്തെക്കുറിച്ച് ഗ്രന്ഥകാരനു അഗാധമായ ജ്ഞാനം ഉണ്ട് എന്നതുതന്നെ.
ഭാരതസാമ്രാജ്യത്തിൽ സംഭവിച്ച എല്ലാകഥകളും ഹൃദിസ്ഥമായിരുന്ന വ്യാസൻ, അവയെ കാവ്യരൂപത്തിൽ പകർ‌ത്താൻ ആഗ്രഹിച്ചു.
ബ്രഹ്മാവിന്റെ നിർദ്ദേശപ്രകാരം ഗണപതി നിയോഗിതനായി.
എഴുത്താണി നിർ‌ത്താനിട വരാതെ നിർ‌ഗ്ഗളമായി കാവ്യം ചൊല്ലിക്കൊടുക്കാമെങ്കിൽ മാത്രം താൻ എഴുത്തുകാരനായിരിക്കാമെന്നും, അനർ‌ഗ്ഗളമായി ചൊല്ലുന്ന നേരം അർത്ഥം ധരിക്കാതെ എഴുതരുതെന്നുമുള്ള വ്യവസ്ഥകളുമായി മഹാഭാരതം രചന തുടങ്ങി.
ഏകദേശം രണ്ടരവർഷം കൊണ്ട് കാവ്യരചന നടത്തി.
ജയം
മഹാഭാരതത്തിന്റെ ചെറിയ ഒരു സംഹിതയാണ് ഇത്.
കുരുക്ഷേത്രയുദ്ധസമയത്ത് കൗരവപിതാവും ഹസ്തിനപുരിയിലെ രാജാവുമായിരുന്ന ധൃതരാഷ്ട്രർക്ക് യുദ്ധഭൂമിയിലുണ്ടാകുന്ന സംഭവവികാസങ്ങളെപ്പറ്റി അദ്ദേഹത്തിന്റെ തേരാളിയായ സഞ്ജയൻ വിവരിയ്ക്കുന്നു.
ഇതിന്റെ പ്രാരംഭത്തിൽ അന്നുണ്ടായിരുന്ന വിവിധങ്ങളായ സാമ്രാജ്യങ്ങളെപ്പറ്റിയും അന്യഗ്രഹങ്ങളെക്കുറിച്ചും വിശദീകരിയ്ക്കുന്നു.
ഭാരതം എന്ന സാമ്രാജ്യവും സേനാബലവും ഓരോ ഗ്രാമങ്ങളും നഗരങ്ങളും എല്ലാം വിധിപോലെ വിവരിയ്ക്കപ്പെടുന്നുണ്ട്.
യുദ്ധഭൂമിയിൽ ഓരോ ദിവസവുമുള്ള സേനാവിന്യാസവും യുദ്ധസമ്പ്രദായങ്ങളും വിശദീകരിക്കുന്നു.
ആയതിനാൽ‌തന്നെ ഈ സംഹിത ഭൂമിശാസ്ത്രം, ചരിത്രം, യുദ്ധതന്ത്രങ്ങൾ, മതം എന്നീ സകലമേഖലകളെപ്പറ്റിയും പരാമർശിയ്ക്കുന്നുണ്ട്.
തിന്മയുടെ മേൽ നന്മയ്ക്ക് സംഭവിച്ച വിജയം എന്ന ഉദ്ദേശ്യത്തോടെ ആയിരിക്കണം ജയം എന്ന് വിളിയ്ക്കുന്നത്.
കഥയിൽ തിന്മ എന്നാൽ കൗരവപക്ഷത്തേയും നന്മ എന്നാൽ പാണ്ഡവപക്ഷത്തേയും സൂചിപ്പിക്കുന്നു.
വ്യാസൻ‌മാർ
ഇരുപത്തിയെട്ട് വ്യാസന്മാർ
മഹാഭാരതത്തെ ആസ്പദപ്പെടുത്തിയാൽ ഓരോ മന്വന്തരങ്ങളിലേയും ദ്വാപരയുഗത്തിൽ ഓരോ വ്യാസന്മാർ ജനിയ്ക്കുമെന്നാണ് സങ്കല്പം.
ഈ കാലം വരെ ഇരുപത്തെട്ട് വ്യാസന്മാർ ജനിച്ചിട്ടുണ്ടെന്നും ഇവരോരോരുത്തരും വേദത്തെ നാലാക്കി തിരിച്ചിട്ടുണ്ടെന്നും സങ്കല്പമുണ്ട്.
ഒന്നാം ദ്വാപരയുഗം - ബ്രഹ്മാവ് രണ്ടാം ദ്വാപരയുഗം - പ്രജാപതി മൂന്നാം ദ്വാപരയുഗം - ശുക്രാചാര്യൻ നാലാം ദ്വാപരയുഗം - ബൃഹസ്പതി അഞ്ചാം ദ്വാപരയുഗം - സൂര്യൻ ആറാം ദ്വാപരയുഗം - ധർ‌മരാജാവ് ഏഴാം ദ്വാപരയുഗം - ദേവേന്ദ്രൻ എട്ടാം ദ്വാപരയുഗം - വസിഷ്ഠൻ ഒൻപതാം ദ്വാപരയുഗം - സാരസ്വതൻ പത്താം ദ്വാപരയുഗം - ത്രിധാമാവ് പതിനൊന്നാം ദ്വാപരയുഗം - ത്രിശിഖന് ‍ പന്ത്രണ്ടാം ദ്വാപരയുഗം - ഭർദ്വാജൻ പതിമൂന്നാം ദ്വാപരയുഗം - അന്തരീക്ഷൻ പതിന്നാലാം ദ്വാപരയുഗം - വർ‌ണ്ണി പതിനഞ്ചാം ദ്വാപരയുഗം - ത്രയ്യാരുണൻ പതിന്നാറാം ദ്വാപരയുഗം - ധനഞ്ജയൻ പതിനേഴാം ദ്വാപരയുഗം - ക്രതുഞ്ജയൻ പതിനെട്ടാം ദ്വാപരയുഗം - ജയൻ പത്തൊൻപതാം ദ്വാപരയുഗം - ഭരദ്വാജൻ ഇരുപതാം ദ്വാപരയുഗം - ഗൗതമന് ‍ ഇരുപത്തിഒന്നാം ദ്വാപരയുഗം - ഹര്യാത്മാവ് ഇരുപത്തിരണ്ടാം ദ്വാപരയുഗം - തൃണബിന്ദു ഇരുപത്തിമൂന്നാം ദ്വാപരയുഗം - വാജശ്രവസ്സ് ഇരുപത്തിനാലാം ദ്വാപരയുഗം - വാല്മീകി ഇരുപത്തിഅഞ്ചാം ദ്വാപരയുഗം - ശക്തി ഇരുപത്തിആറാം ദ്വാപരയുഗം - പരാശരൻ ഇരുപത്തിഏഴാം ദ്വാപരയുഗം - ജാതുകർ‌ണ്ണൻ ഇരുപത്തിയെട്ടാം ദ്വാപരയുഗം - കൃഷ്ണദ്വൈപായനൻ ബുദ്ധമതത്തിൽ
ബുദ്ധമതത്തിൽ ജാതകകഥകളിലാണ് (ബി.സി.400) വ്യാസനെപ്പറ്റി പരാമർ‌ശമുള്ളത്.
ജാതകം എന്നാൽ ജന്മം.
പുനർ‌ജ്ജന്മത്തിൽ വിശ്വസിയ്ക്കുന്നവരാണ് ബൗദ്ധന്മാർ.
രണ്ട് ജാതകകഥകളിൽ ഇദ്ദേഹം പ്രത്യക്ഷനാകുന്നു.
അനേകം സന്മാർഗ്ഗികതത്വങ്ങൾ കഥാരൂപേണ ഹാസ്യവും സാഹസികതയും കലർത്തി പറഞ്ഞിരിയ്ക്കുന്നു.
അർത്ഥശാസ്ത്രത്തിൽ
ചാണക്യന്റെ അർത്ഥശാസ്ത്രത്തിൽ ആറാം അദ്ധ്യായത്തിൽ 'യാതൊരുവന് മനസാന്നിദ്ധ്യം ഇല്ലയോ അവൻ വേഗത്തിൽ തന്നെ നശിച്ചുപോകുന്നു' എന്നൊരു തുടക്കത്തോടേയും വ്യാസൻ പരാമർ‌ശിയ്ക്കപ്പെടുന്നു.
ഇതിലേയ്ക്കായി വൃഷ്ണികൾ കൃഷ്ണദ്വൈപായനനോട് ചെയ്ത പ്രവൃത്തി ഉദാഹരിയ്ക്കുന്നു.
ബ്രഹ്മസൂത്രരചയിതാവ്
ബ്രഹ്മസൂത്രം രചിച്ചത് ബാദരായണൻ ആണ്.
ജനനസ്ഥലത്തെ ആസ്പദമാക്കി ബദരായണനും വ്യാസനും ഒന്നുതന്നെയെന്നും അല്ലെന്നും ഉള്ള വാദങ്ങൾ നിലനിൽക്കുന്നു.
വേദവ്യാസന്റെ കാലം ബി.സി.1500നും 180നും ഇടയ്ക്കായിരുന്നു എന്ന് ഭൂരിഭാഗം പണ്ഡിതന്മാരും വിശ്വസിയ്ക്കുന്നു.
വൈശമ്പായനൻ,ജൈമിനി തുടങ്ങിയ വ്യാസശിഷ്യൻ‌മാർ മഹാകാവ്യം പ്രചരിപ്പിച്ചു.
അവലംബം ↑ മഹാഭാരതം -- ഡോ.പി.എസ്.നായർ -- വിദ്യാരംഭം പബ്ലിഷേസ് Vyasa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇൽവാദ് എൽമാൻ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂലൈ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Ilwad_Elman
ഒരു സൊമാലിയൻ-കനേഡിയൻ സാമൂഹിക പ്രവർത്തകയാണ് ഇൽവാദ് എൽമാൻ (സൊമാലി: ഇൽവാദ് എൽമാൻ).
മൊഗാദിഷുവിലെ എൽമാൻ പീസ് ആൻഡ് ഹ്യൂമൻ റൈറ്റ്സ് സെന്ററിൽ എൻജിഒയുടെ സ്ഥാപകയായ അമ്മ ഫാർട്ടൂൺ അദാനിനൊപ്പം ജോലി ചെയ്യുന്നു.
2016 ആഫ്രിക്ക യുവജന അവാർഡ്സിൽ ആഫ്രിക്കൻ യുവ വ്യക്തിത്വം(സ്ത്രീ) ആയി തിരഞ്ഞെടുക്കപ്പെട്ടു.
1989 നും 1990 നും ഇടയിൽ സൊമാലിയയിലെ മൊഗാദിഷുവിലാണ് ഇൽവാദ് ജനിച്ചത്.
നാല് പെൺമക്കളിൽ ഒരാളായ അവർ അന്തരിച്ച സംരംഭകനും സമാധാന പ്രവർത്തകനുമായ എൽമാൻ അലി അഹമ്മദിന്റെയും സാമൂഹിക പ്രവർത്തകയായ ഫാർട്ടൂൺ അദന്റെയും മകളാണ്.
1990 കളിൽ അവരുടെ പിതാവ് തീക്ഷ്ണമായ ഒരു സമാധാന പ്രവർത്തകനായിരുന്നു.
അദ്ദേഹം സോമാലിയയിലെ പ്രശസ്തമായ മന്ത്രം "തോക്ക് ഉപേക്ഷിക്കുക, പേന എടുക്കുക" എന്നതിന്റെ ഉപജ്ഞാതാവായിരുന്നു.
മനുഷ്യാവകാശ പ്രവർത്തനങ്ങളുടെ പേരിൽ 1996 ൽ അദ്ദേഹം കൊല്ലപ്പെട്ടു.
ഇന്നും സൊമാലിയൻ സമാധാനത്തിന്റെ പിതാവ് എന്ന് അദ്ദേഹം അറിയപ്പെടുന്നു.
2010 ൽ കാനഡയിൽ നിന്ന് ഇൽവാദ് സൊമാലിയയിലേക്ക് മടങ്ങി.
സംഘർഷം അപ്പോഴും രൂക്ഷമായിരിക്കുകയും മൊഗാദിഷുവിന്റെയും സൊമാലിയയിലെ തെക്കൻ മധ്യ മേഖലകളുടെയും ഭൂരിഭാഗവും അൽ-ക്വയ്ദയുമായി ബന്ധമുള്ള ഭീകര സംഘടനയായ അൽ-ഷബാബിന്റെ നിയന്ത്രണത്തിൽ നഷ്ടപ്പെടുകയും ചെയ്തു.
അന്നുമുതൽ സൊമാലിയയിൽ തുടർന്ന അവർ അവരുടെ അമ്മ ഫാർട്ടൂൻ അദാനുമായി ചേർന്ന് ലൈംഗിക, ലിംഗാധിഷ്ഠിത അതിക്രമങ്ങളിൽ നിന്ന് രക്ഷപ്പെട്ടവർക്കായുള്ള ആദ്യത്തെ ബലാത്സംഗ പ്രതിസന്ധിഘട്ട കേന്ദ്രം സ്ഥാപിച്ചു.
സമാധാനം കെട്ടിപ്പടുക്കുന്നതിനും പ്രോഗ്രാമുകൾ വികസിപ്പിക്കുന്നതിനും സുരക്ഷാ മേഖല പരിഷ്കരണം ലക്ഷ്യമിട്ടുള്ള ഇടപെടലുകൾ രൂപകൽപ്പന ചെയ്തു.
സാമൂഹിക-സൈനിക ശാക്തീകരണം, പുനരധിവാസം, പുനഃസംഘടന എന്നിവയ്ക്കായി സായുധ സംഘങ്ങളിൽ നിന്ന് പിന്മാറുന്ന ബാല സൈനികരുടെയും മുതിർന്നവരുടെയും നിരായുധീകരണത്തിനും പുനരധിവാസത്തിനുമുള്ള പരിപാടികൾ വികസിപ്പിച്ചു.
നവംബർ 20, 2019 ന്, സൊമാലിയയിൽ ഒരു സഹായപ്രവർത്തകയായി തിരിച്ചെത്തിയ അവരുടെ സഹോദരി അൽമാസ് എൽമാൻ മൊഗാദിഷു വിമാനത്താവളത്തിന് സമീപം വെടിയേറ്റ് കൊല്ലപ്പെട്ടതായി പ്രാദേശിക അധികാരികൾ സ്ഥിരീകരിച്ചു.
അഹമ്മദിന്റെ ബഹുമാനാർത്ഥം, ഭാര്യ ഫാർട്ടൂൻ അദാനും അവരുടെ കുട്ടികളും മൊഗാദിഷുവിൽ എൽമാൻ പീസ് സെന്റർ സ്ഥാപിച്ചു.
അദാൻ എൻ‌ജി‌ഒയുടെ എക്സിക്യൂട്ടീവ് ഡയറക്ടറായി സേവനമനുഷ്ഠിക്കുന്നു.
അവരുടെ മകൾ ഇൽവാദ് അവളോടൊപ്പം പ്രവർത്തിക്കുന്നു.
പ്രോഗ്രാമുകളുടെയും വികസനത്തിന്റെയും ഡയറക്ടറായി ഇൽവാദ് അവിടെ പ്രവർത്തിക്കുന്നു.
വിശാലമായ പോർട്ട്‌ഫോളിയോയിൽ ശ്രദ്ധ കേന്ദ്രീകരിച്ച് എൽമാൻ പീസ് ഹ്യൂമൻ റൈറ്റ്സ് സെന്ററിന്റെ മനുഷ്യാവകാശം ലിംഗ നീതി സിവിലിയന്മാരുടെ സംരക്ഷണം സമാധാനവും സുരക്ഷിതത്വവും സാമൂഹിക സംരംഭകത്വം
തുടങ്ങിയ പ്രോഗ്രാമുകൾ രൂപകൽപ്പന ചെയ്യുന്നതിനും മേൽനോട്ടം വഹിക്കുന്നതിനും അവർ ചുമതല വഹിക്കുന്നു.
എൽമാൻ പീസ് ആൻഡ് ഹ്യൂമൻ റൈറ്റ്സ് സെന്ററിന്റെ അനുബന്ധ സ്ഥാപനമായ സിസ്റ്റർ സൊമാലിയ നടത്താനും അവർ സഹായിക്കുന്നു.
ലിംഗാധിഷ്ഠിത അക്രമത്തിന് ഇരയാകുന്നവർക്ക് സഹായം നൽകുന്നതിനുള്ള രാജ്യത്തെ ആദ്യത്തെ പരിപാടിയായ ഇത് ആവശ്യമുള്ള സ്ത്രീകൾക്ക് കൗൺസിലിംഗ്, ആരോഗ്യം, ഭവന സഹായം എന്നിവ നൽകുന്നു.
എൽമാന്റെ പ്രവർത്തനം ഈ വിഷയത്തിൽ പ്രാദേശികമായി അവബോധം വളർത്താൻ സഹായിക്കുകയും സർക്കാർ നയത്തിലെ മാറ്റങ്ങൾ പ്രോത്സാഹിപ്പിക്കുകയും ചെയ്തു.
സമൂഹത്തിലെ ദുർബലരായ അംഗങ്ങൾക്കായി അവർ വിദ്യാഭ്യാസ ശിൽപശാലകളും നടത്തുകയും, ആബാലവൃദ്ധം പ്രായമായവർക്കുള്ള ഇതര ഉപജീവന അവസരങ്ങൾ പ്രോത്സാഹിപ്പിക്കുന്ന പദ്ധതികൾ രൂപകൽപ്പന ചെയ്യുകയും നടപ്പിലാക്കുകയും ചെയ്തു.
അവലംബം പുറംകണ്ണികൾ TED X Mogadishu talk: In Memory of My Father, I Returned to Rebuild Somalia
ക്രൈസ്റ്റ് കോളേജ്, ഇരിഞ്ഞാലക്കുട Christ College Irinjalakuda Christ College Irinjalakuda
തൃശൂർ ജില്ലയിലെ ഇരിഞ്ഞാലക്കുടയിലെ ഒരു പ്രമുഖ കോളേജാണ്‌ ക്രൈസ്റ്റ് കോളേജ് ഇരിഞ്ഞാലക്കുട.
1956 ലാണ്‌ കോളേജ് സ്ഥാപിതമായത്.
സി.എം.ഐ ( കാർമലൈറ്റ്സ് ഓഫ് മേരീ ഇമ്മാക്യുലേറ്റ് ) സഭയുടെ നേതൃത്വത്തിലാണ്‌ കോളേജ് ആരംഭിച്ചത്.
ആദ്യ പ്രിൻസിപ്പാൾ പത്മശ്രീ ഫാ.
ഗബ്രിയേലാണ്‌.
ആദ്യകാലങ്ങളിൽ കലാലയത്തിൽ ആൺകുട്ടികൾക്ക് മാത്രമായിരുന്നു പിന്നീട് 1995 ൽ മിൿസഡ് കലാലയമാക്കി.
ജീവത പ്രഭ എന്നാതാണ് കലാലയത്തിന്റെ സന്ദേശം .2015ൽ സ്വയംഭരണാവകാശം ലഭിച്ചു.2016ൽ രാജ്യത്തെ മികച്ച 16 കോളേജികളിൽ ഒന്നായി തെരഞ്ഞടുത്തു.
കാലിക്കറ്റ് സർവകലശാലയുടെ മികിച്ച സ്പോർട്ട്സ് കലാലയത്തിനുള്ള അംഗീകാരം ലഭിച്ചു.
14 ബിരുദ കോഴ്സുകളും 15-ൽ ബിരുദാനന്തര ബിരുദ കോഴ്സുകളമുണ്ട്.
5 ഗവേഷണ വിഭാഗങ്ങളുമുണ്ട്
3000-തിൽ പരം വിദ്യാർത്ഥികൾ ഇവിടെ പഠിക്കുന്നുണ്ട്.
പ്രമുഖ പൂർവ്വ വിദ്യാർത്ഥികൾ ഡോ. രാധാകൃഷ്ണൻ (മുൻ ISRO ചെയർമാൻ) ജയചന്ദ്രൻ (ഗായകൻ) പി. രാജീവ്
കൂടാതെ, ക്രൈസ്റ്റ് കോളേജ് ഒരു സിനിമ ഷൂട്ടിംഗ് ലൊക്കേഷൻ കൂടിയാണ്.
ഷൂട്ടിംഗ് ചെയ്ത സിനിമകൾ നിറം,
പുതിയ മുഖം, 
ട്വന്റി ട്വന്റി തുടങ്ങിയ മലയാളചലച്ചിത്രങ്ങൾ ഷൂട്ട്‌ ചെയ്തു.
റൈറ്റേഴ്സ് ബിൽഡിംഗ് ഇംഗ്ലീഷ് വിലാസം https://ml.wikipedia.org/wiki/Writers%27_Building
ഇന്ത്യൻ സംസ്ഥാനമായ പശ്ചിമ ബംഗാളിലെ സെക്രട്ടറിയേറ്റ് മന്ദിരമാണ് റൈറ്റേഴ്സ് ബിൽഡിംഗ് അഥവാ റൈറ്റേഴ്സ് എന്നറിയപ്പെടുന്നത്.
പശ്ചിമ ബംഗാളിന്റെ തലസ്ഥാനമായ കൊൽക്കത്താ നഗരത്തിലാണ് ഇത് സ്ഥിതിചെയ്യുന്നത്.
ഏതാണ്ട് 150 മീറ്റർ നീളത്തിൽ വ്യാപിച്ചുകിടക്കുന്ന കെട്ടിടത്തിന്റെ വടക്കൻ ഭാഗത്തായി ലാൽ ഡിഗ്ഗി എന്ന ജലാശയം സ്ഥിതിചെയ്യുന്നു.
ബ്രിട്ടീഷ് ഈസ്റ്റ് ഇന്ത്യാ കമ്പനിയിലെ റൈറ്റേഴ്സ് ഉദ്യോഗസ്ഥരുടെ കാര്യാലയമായതിനാലാണ് ഇതിന് റൈറ്റേഴ്സ് ബിൽഡിംഗ് എന്ന പേര് ലഭിച്ചത്.
തോമസ് ലിയൻ 1777ൽ ആണ് റൈറ്റേഴ്സ് ബിൽഡിംഗ് ഡിസൈൻ ചെയ്തത്.
ഇത് പലവർഷങ്ങളിലായി പല വികസനത്തിനും വിധേയമായി.
ഈ ബിൽഡിംഗ് 4 ഒക്ടോബർ 2013 വരെ മുഖ്യമന്ത്രിയുടെ ഓഫീസായിരുന്നു.
ഇപ്പോൾ പല ഡിപ്പാർട്ട്മെന്റുകളും വേറെ ബിൽഡിംഗിലേക്കു മാറ്റിയിരിക്കുകയാണ്.
ഹൗറയിലെ നബാന എന്ന ബിൽഡിംഗിലേയ്ക്കാണ് താൽക്കാലികമായി ഡിപ്പാർട്ട്മെന്റുകൾ മാറ്റിയിരിക്കുന്നത്.
ഈ കെട്ടിടത്തിന്റെ മധ്യഭാഗത്തായി മിനർവയുടെ പ്രതിമ സ്ഥാപിച്ചിരിക്കുന്നു.
മേൽക്കൂരയിൽ നിരവധി പ്രതിമകൾ വേറെയുമുണ്ട്.
ഗ്രീക്ക് ദേവീദേവൻമാരുടെ പ്രതിമകളാണ് അവ.
ഈ പ്രതിമകൾ യൂറോപ്യൻമാരും ഇന്ത്യാക്കാരുമാണ് നിർമ്മിച്ചിരിക്കുന്നത്.
Writers' Building from across Lal Dighi in B.B.D. Bagh ചരിത്രം
ബ്രിട്ടീഷ് ഈസ്റ്റ് ഇന്ത്യാ കമ്പനിക്കുവേണ്ടി 1777-ൽ തോമസ് ലിയൺ ആണ് റൈറ്റേഴ്സ് ബിൽഡിംഗ് രൂപകൽപ്പന ചെയ്തത്.
1821-ൽ 128 അടി നീളമുള്ള വരാന്തയോടൊപ്പം 32 അടി പൊക്കമുള്ള ഇരുമ്പ് തൂണുകൾ ഒന്നാമത്തെയും രണ്ടാമത്തെയും നിലകളിൽ സ്ഥാപിച്ചു.
1889 മുതൽ 1906 വരെ രണ്ട് പുതിയ ഭാഗങ്ങൾ കൂട്ടിച്ചേർത്തു.
അവയിൽ ഇരുമ്പ് പടിക്കെട്ടുകളും ഘടിപ്പിച്ചു.
അവ ഇപ്പോഴും ഉപയോഗത്തിലുണ്ട്.
റൈറ്റേഴ്സ് ബിൽഡിംഗ് അതിന്റെ ഗ്രീക്ക്-റോമൻ ശൈലി പൂർണ്ണമായും സ്വായത്തമാക്കിയത് മധ്യഭാഗത്തിലെ പോർട്ടിക്കോ കുഴികളും ചുവന്ന പ്രതലത്തിലുള്ള ഇഷ്ടികയും കൊണ്ടായിരുന്നു.
1883-ൽ വില്യം ഫ്രഡറിക് വുഡിംഗ്ടണിന്റെ ശിൽപ്പങ്ങൾ പാരപ്പറ്റിൽ സ്ഥാപിച്ചു.
2 ബില്യൺ യു.എസ്. ഡോളറിനാണ് 2013-ൽ കെട്ടിടം പുനരുദ്ധാരണത്തിനു വിധേയമായത്.
ഇതിനുമുമ്പ് താൽക്കാലികമായി സ്റ്റേറ്റ് സെക്രട്ടറിയേറ്റും മുഖ്യമന്ത്രിയുടെ ഓഫീസും ഹൗറാ നദിപ്പാലത്തിന്റെ കമ്മീഷണറുടെ  കെട്ടിടത്തിലായിരുന്നു മാറ്റിപ്പാർപ്പിച്ചത്, നബാന എന്നായിരുന്നു ആ കെട്ടിടത്തിന്റെ പേര്.
2014 ഫെബ്രുവരിയിൽ പൊതുമരാമത്ത് വകുപ്പും സംരക്ഷണ വിദഗ്ദ്ധരും ഒരു പദ്ധതി സമർപ്പിച്ചു.
എന്നാൽ അത് പര്യാപ്തമായിരുന്നില്ല.
അപ്പോഴാണ് ജാദവ്പൂർ യൂണിവേഴ്സിറ്റിയിൽ നിന്നും ബംഗാൾ എഞ്ചിനിയറിംഗ് ആൻഡാ സയൻസ് യൂണിവേഴ്സിറ്റിയിൽ നിന്നും ശിബ്പൂർ ആർക്കിടെക്ടുമാർ ക്ഷണിക്കപ്പെടുന്നത്.
അവർ കെട്ടിടത്തിന്റെ ഘടന പഠിച്ചതിനു ശേഷം യഥാർത്ഥ പുനരുദ്ധാരണം സാധ്യമായത്.
കേണൽ എൻ.എസ്. സിംപ്സണിന്റെ വധം Statue of Benoy, Badal and Dinesh
1930 ഡിസംബർ 8-ന് ബിനോയ് ബസു , ബാദൽ ഗുപ്ത , ദിനേഷ് ഗുപ്ത എന്നിവർ റൈറ്റേഴ്സ് ബിൽഡിംഗിനു നേരെ കുതിച്ചു.
അവർ യൂറോപ്യൻമാരുടെ വേഷം ധരിച്ചുകൊണ്ട് വെടിയുണ്ട നിറച്ച തോക്കുകൾ കൈയ്യിലേന്തുകയും ചെയ്തു.
ഭീകരനായ പോലീസ് ഇൻസ്പെട്കട ജനറൽ കേമൽ സിംപ്സണെ അവർ വെടിവച്ച് കൊന്നു.
അതിനുശേഷം അവർ ഈ കൊലപാതകത്തിന്റെ പേരിൽ പ്രശസ്തരാവുകയും ചെയതു.
ക്രൂരമായ ജയിൽത്തടവിനു പ്രതികാരം എന്ന നിലയിലാണ് അവർ കേണൽ സിംപ്സണെ വകവരുത്തിയത്.
കേണൽ സിംപ്സണെ കൊന്നതിനു ശേഷം അവർ റൈറ്റേഴ്സ് ബിൽഡിംഗിനുളളിൽ കയറിക്കൂടി.
അതിനുശേഷം വരാന്തകളിൽ ഭയാനകമായ വെടിവയ്പ്പ് നടന്നു.
എണ്ണത്തിൽ കൂടുതലായ കൊൽക്കട്ടാ പോലീസിനെ ചെറുത്തുനിൽക്കാനാകാതെ മൂവർ സംഘം ആത്മഹത്യ ചെയ്തു.
കീഴടങ്ങാൻ തയ്യാറാകാതിരുന്ന ബാദൽ ഗുപ്ത പൊട്ടാസ്യം സയനൈഡ് കഴിച്ച് വീരമൃത്യു വരിച്ചു.
അദ്ദേഹത്തിന്റെ സുഹൃത്തുക്കൾ പരസ്പരം വെടിവച്ചു.
പക്ഷേ ദിനേഷ് ഗുപ്ത മരണത്തെ അതിജീവിച്ചു.
1931 ജൂലൈ 7-ൽ അദ്ദേഹത്തെ തൂക്കിക്കൊന്നു.
In memory of martyrdom of Benoy, Badal, Dinesh.
Writers' Building
ഇന്ന് ഡാൽഹൗസി സ്ക്വയർ ഈ മൂവർ സംഘത്തിന്റെ പേരിലാണ് അറിയപ്പെടുന്നത്.
ബി.ബി.ഡി. ബാഗ് എന്ന പേരിലാണ് ഈ സ്ഥലം അറിയപ്പെട്ടത്.
ബിനോയ്, ബാദൽ, പിന്നെ ദിനേശ് ഗുപ്തയുടെയും പ്രതിമകൾ റൈറ്റേഴ്സ് ബിൽഡിംഗിന്റെ മുമ്പിലായി സ്ഥാപിച്ചിട്ടുണ്ട്.
ബിനോയ് ഗുപ്തയെയാണ് പ്രതിമകളിൽ നേതാവായി പ്രതിനിധീകരിച്ചിരിക്കുന്നത്.
ചിത്രശാല Writers Buildings, Calcutta (Second view) Writers Buildings, Calcutta (Third view) Writers Buildings, Calcutta (Fourth view) Statue of Minerva on top of the Writers' Building Writers' Building with RBI Building, Kolkata അവലംബം പുറത്തേക്കുള്ള കണ്ണികൾ
റോബർട്ടോ ഫിർമിനോ
റോബർട്ടോ ഫിർമിനോ ബാർബോസ ഡി ഒലിവേര (ജനനം: ഒക്ടോബർ 2, 1991) പ്രീമിയർ ലീഗ് ക്ലബ്ബായ ലിവർപൂളിനും ബ്രസീൽ ദേശീയ ടീമിനുമായി ഫോർവേഡായി കളിക്കുന്ന ഒരു ബ്രസീലിയൻ പ്രൊഫഷണൽ ഫുട്ബോൾ കളിക്കാരനാണ്.
2009 ൽ ബ്രസീലിയൻ ക്ലബ്ബായ ഫിഗ്യൂറൻസിൽ ചേർന്ന് തന്റെ കരിയർ ആരംഭിച്ച ശേഷം അദ്ദേഹം, തുടർന്ന് നാലര സീസണുകൾ ജർമ്മൻ ക്ലബ് ഹോഫൻഹൈമിനൊപ്പം ചെലവഴിച്ചു.
2013–14 ബുണ്ടസ്ലിഗ സീസണിലെ 33 കളികളിൽ നിന്ന് 16 ഗോളുകൾ നേടി അദ്ദേഹം ലീഗിലെ ബ്രേക്ക്‌ത്രൂ പ്ലെയറിനുള്ള അവാർഡ് നേടി.
2015 ജൂലൈയിൽ അദ്ദേഹം പ്രീമിയർ ലീഗ് ക്ലബ് ലിവർപൂളുമായി കരാറിൽ ഒപ്പിട്ടു.
തന്റെ സർഗ്ഗാത്മകത, ഗോൾസ്‌കോറിംഗ് മികവ് എന്നിവയിലൂടെ ഫിർമിനോ ലിവർപൂളിൽ പ്രശംസ പിടിച്ചുപറ്റി.
ലിവർപൂൾ മാനേജർ യർഗ്ഗൻ ക്ലോപ്പ് ഫിർമിനോയെ ക്ലബ്ബിന്റെ പ്രത്യാക്രമണ സംവിധാനത്തെ മുന്നോട്ട് നയിക്കുന്ന "എഞ്ചിൻ" എന്ന് വിശേഷിപ്പിച്ചു.
2018–2019 സീസണിൽ അദ്ദേഹം ലിവർപൂളിനോപ്പം യുവേഫ ചാമ്പ്യൻസ് ലീഗ് നേടി, അടുത്ത സീസണിൽ 2019 ഫിഫ ക്ലബ് ലോകകപ്പ് ഫൈനലിൽ വിജയഗോൾ നേടി.
ഫിർമിനോ 2014 നവംബറിൽ ബ്രസീലിനായി അന്താരാഷ്ട്ര അരങ്ങേറ്റം നടത്തി.
2015 കോപ അമേരിക്ക, 2018 ഫിഫ ലോകകപ്പ് എന്നീ ടൂർണമെന്റുകളിൽ ബ്രസീലിനെ പ്രതിനിധീകരിച്ചു.
2019 ൽ കോപ അമേരിക്ക കിരീടം നേടിയ ബ്രസീൽ ടീമിന്റെ ഭാഗമായിരുന്നു അദ്ദേഹം.
ബ്രസീലിലെ അലാഗോസിലെ മാസിയോ എന്ന സ്ഥലത്ത് ജനിച്ച ഫിർമിനോ, 2008 ൽ 17 വയസ്സുള്ളപ്പോൾ ഫിഗ്യൂറൻസിന്റെ യൂത്ത് ടീമിൽ ചേർന്നു.
മാർസെല്ലസ് പോർട്ടെല്ല എന്ന ദന്തരോഗവിദഗ്ദ്ധനാണ് അദ്ദേഹത്തെ കണ്ടെത്തിയത്.
2009 ഒക്‌ടോബർ 24 ന്‌ ഫിർമിനോ തന്റെ പ്രൊഫഷണൽ അരങ്ങേറ്റം നടത്തി.
സീരി ബി ചാമ്പ്യൻഷിപ്പിൽ ടോണിൻഹോക്കുവേണ്ടി പോണ്ടി പ്രെറ്റയ്‌ക്കെതിരായ മത്സരത്തിൽ പകരക്കാരനായാണ് ഫിർമിനോ ആദ്യ പ്രൊഫഷണൽ മത്സരം കളിച്ചത്.
2010 മെയ് 8 ന് ഫിർമിനോ തന്റെ ആദ്യത്തെ പ്രൊഫഷണൽ ഗോൾ നേടി.
സാവോ കീറ്റാനോയ്‌ക്കെതിരായ മത്സരത്തിൽ അദ്ദേഹം വിജയഗോൾ കണ്ടെത്തി.
ഈ സീസണിൽ 36 മത്സരങ്ങളിൽ നിന്ന് എട്ട് ഗോളുകളുമായി അദ്ദേഹം സംഭാവന നൽകി.
2010  ഡിസംബറിൽ,  ഫിർമിനോ ഹോഫെൻഹൈമുമായി 2015 ജൂൺ വരെ കരാർ ഒപ്പുവച്ചു.
2011 ജനുവരി 1 ന് അദ്ദേഹം  ഹോഫൻഹൈമിൽ എത്തി.
ഒരു മാസത്തിനുശേഷം മെയിൻസിനെതിരായ ബുണ്ടസ്ലിഗ മത്സരത്തിൽ, 75-ാം മിനിറ്റിൽ സെബാസ്റ്റ്യൻ റൂഡിക്ക് പകരക്കാരനായി, ഫിർമിനോ അരങ്ങേറ്റം കുറിച്ചു.
2013 ജൂലൈയിൽ റഷ്യൻ ക്ലബ്ബായ ലോകോമോടിവ് മോസ്കോ ഫിർമിനോയ്ക്കായി 12 ദശലക്ഷം യൂറോ വിലപറഞ്ഞു.
2014 മാർച്ച് 27 ന്, ഫിർമിനോ ഹോഫൻഹൈം ക്ലബുമായുള്ള കരാർ മൂന്ന് വർഷത്തെക്ക് നീട്ടി.
2013-14 ലെ ബുണ്ടസ്ലിഗ സീസണിൽ 16 ഗോളുകളുമായി ഫിർമിനോ  ഏറ്റവും ഉയർന്ന സ്കോറർമാരിൽ നാലാമതെത്തുകയും, ലീഗിലെ ബ്രേക്ക്‌ത്രൂ കളിക്കാരനായി തിരഞ്ഞെടുക്കപ്പെടുകയും ചെയ്തു.
2015 ജൂൺ 23 ന് അദ്ദേഹം കോപ്പ അമേരിക്കയിൽ ബ്രസീലിനായി മത്സരിക്കുമ്പോൾ, ഹോഫൻഹൈമും ഫിർമിനോയും വർക്ക് പെർമിറ്റിന് വിധേയമായി ടൂർണമെന്റ് അവസാനിക്കുമ്പോൾ, പ്രീമിയർ ലീഗ് ക്ലബ് ലിവർപൂളിലേക്ക് 29 ദശലക്ഷം യൂറോ പ്രതിഫലത്തിന്  കൈമാറാനുള്ള നിബന്ധനകൾ അംഗീകരിച്ചു.
അടുത്ത ദിവസം ലിവർപൂൾ കരാർ ഒപ്പിട്ടത് സ്ഥിരീകരിച്ചു.
2015  ഓഗസ്റ്റ് 2 ന് സ്വിൻഡൺ ടൗണിനു എതിരെനടന്ന സൗഹൃദമത്സരത്തിൽ ഫിർമിനോ ലിവർപൂളിനായി അരങ്ങേറ്റം കുറിച്ചു.
ഒരാഴ്ചയ്ക്ക് ശേഷം സ്റ്റോക്ക് സിറ്റിക്കെതിരെ നടന്ന മത്സരത്തിൽ പ്രീമിയർ ലീഗ് അരങ്ങേറ്റം പൂർത്തിയാക്കി.
നവംബർ 21 ന് മാഞ്ചസ്റ്റർ സിറ്റിക്കെതിരെ 4-1 ന് ജയിച്ച മത്സരത്തിൽ ലിവർപൂളിനായി ഫിർമിനോ തന്റെ ആദ്യ ഗോൾ നേടി.
പത്ത് ഗോളുകളുമായി ലിവർപൂളിന്റെ ലീഗ് ടോപ് സ്കോററായി ഫിർമിനോ ഈ സീസൺ അവസാനിപ്പിച്ചു.
2017–18 സീസൺ ആരംഭിക്കുന്നതിന് മുമ്പ്, ഫിർമിനോ നമ്പർ 9 ജേഴ്സിയിലേക്ക് മാറി, ക്ലബ്ബിൽ പുതിയ ചേർന്ന മുഹമ്മദ് സലാ ഫിർമിനോയുടെ 11-ാം നമ്പർ ജേഴ്സി ധരിക്കാൻ തുടങ്ങി.
ഈ സീസണിൽ, ഫിർമിനോ, മുഹമ്മദ് സലാ, ഫിലിപ്പ് കുട്ടീഞ്ഞോ, സാഡിയോ മാനെ എന്നിവർ ചേർന്നു ശക്തമായ ഒരു ആക്രമണനിരയുണ്ടാക്കി.
ലിവർപൂൾ നഗരത്തിൽ നിന്ന് തന്നെയുള്ള പ്രശസ്ത റോക്ക് ബാൻഡായ ബീറ്റിൽസിനെ അനുസ്മരിപ്പിച്ച് ഇവരെ "ഫാബ് ഫോർ" എന്ന് വിളിച്ചു.
സീസണിന്റെ മധ്യത്തിൽ കുട്ടീഞ്ഞോ ക്ലബ് മാറിയശേഷം, ശേഷിക്കുന്ന മൂന്ന് കളിക്കാരെ "ഫാബ് ത്രീ" എന്ന് വിളിച്ചിരുന്നു.
ഈ സീസണിന്റെ അവസാനത്തിൽ മൂവരും ചേർന്നു 91 ഗോളുകൾ നേടി.
യുവേഫ ചാമ്പ്യൻസ് ലീഗിൽ 11 ഗോളുകൾ നേടി സലയ്‌ക്കൊപ്പം സംയുക്ത ടോപ് ഗോൾ സ്‌കോററായിരുന്നു ഫിർമിനോ.
സീസണിലെ 2017–18 യുവേഫ ചാമ്പ്യൻസ് ലീഗ് സ്ക്വാഡിലും ഫിർമിനോയെ ഉൾപ്പെടുത്തി.
2017–18 സീസൺ ഫിർമിനോയുടെ ലിവർപൂൾ കരിയറിലെ ഏറ്റവും മികച്ചതായിരുന്നു.
എല്ലാ മത്സരങ്ങളിലും നിന്നുമായി അദ്ദേഹം 27 ഗോളുകൾ നേടി.
2014 ഒക്ടോബർ 23 ന് തുർക്കിക്കും ഓസ്ട്രിയയ്ക്കുമെതിരായ സൗഹൃദ മത്സരങ്ങൾക്കായി ഫിർമിനോയ്ക്ക് ബ്രസീൽ ദേശീയ ഫുട്ബോൾ ടീമിലേക്ക് ആദ്യമായി ക്ഷണം ലഭിച്ചു.
2015 മെയ് മാസത്തിൽ ചിലിയിൽ നടത്താനിരിക്കുന്ന 2015 കോപ്പ അമേരിക്കയ്ക്കുള്ള ബ്രസീലിലെ 23 അംഗ ടീമിൽ ഫിർമിനോയെ ഉൾപ്പെടുത്തി.
ജൂൺ 21 ന് വെനസ്വേലയെ 2-1 ന് തോൽപ്പിച്ച് ഗ്രൂപ്പ് സി വിജയികളായി ബ്രസീൽ നോക്കൗട്ട് ഘട്ടത്തിലേക്ക് യോഗ്യത നേടിയ മത്സരത്തിൽ അദ്ദേഹം ഗോൾ നേടി.
2018 മെയ് മാസത്തിൽ റഷ്യയിൽ നടന്ന 2018 ലോകകപ്പിനുള്ള  അവസാന 23 അംഗ ടീമിൽ അദ്ദേഹത്തെ ഉൾപ്പെടുത്തി.
ജൂലൈ 2 ന്, രണ്ടാം റൗണ്ടിൽ മെക്സിക്കോയ്‌ക്കെതിരെ 2-0 ന് ജയിച്ച മത്സരത്തിൽ, പകരക്കാരനായി ഇറങ്ങി ഫിർമിനോ ബ്രസീലിന്റെ രണ്ടാമത്തെ ഗോൾ നേടി.
2019 മെയ് മാസത്തിൽ, 2019 കോപ അമേരിക്കയ്ക്കുള്ള ബ്രസീലിലെ 23 അംഗ ടീമിൽ ഫിർമിനോയെ ഉൾപ്പെടുത്തി.
2017 ജൂണിൽ ഫിർമിനോ ലാരിസ പെരേരയെ സ്വന്തം നാട്ടിൽ വച്ച് വിവാഹം കഴിച്ചു.
ലിവർപൂൾ ആരാധകരും കളിക്കാരും ഫിർമിനോയ്ക്ക് "ബോബി" എന്ന വിളിപ്പേര് നൽകിയിട്ടുണ്ട് - അദ്ദേഹത്തിന്റെ ആദ്യ പേര് "റോബർട്ടോ" എന്നതിന്റെ ചുരുക്കമാണിത്.
കരിയർ സ്ഥിതിവിവരക്കണക്കുകൾ ക്ലബ് പുതുക്കിയത്: match played 1 February 2020 Club Season League National Cup League Cup Continental Other Total Division Apps Goals Apps Goals Apps Goals Apps Goals Apps Goals Apps Goals Figueirense 2009 Série B 2 0 — — — — 2 0 2010 Série B 36 8 — — — 15 4 51 12 Total 38 8 — — — 15 4 53 12 1899 Hoffenheim 2010–11 Bundesliga 11 3 — — — — 11 3 2011–12 Bundesliga 30 7 3 0 — — — 33 7 2012–13 Bundesliga 33 5 1 0 — — 2 2 36 7 2013–14 Bundesliga 33 16 4 6 — — — 37 22 2014–15 Bundesliga 33 7 3 3 — — — 36 10 Total 140 38 11 9 — 0 0 2 2 153 49 Liverpool 2015–16 Premier League 31 10 0 0 5 0 13 1 — 49 11 2016–17 Premier League 35 11 2 0 4 1 — — 41 12 2017–18 Premier League 37 15 2 1 0 0 15 11 — 54 27 2018–19 Premier League 34 12 1 0 1 0 12 4 — 48 16 2019–20 Premier League 25 8 1 0 0 0 6 0 4 2 36 10 Total 162 56 6 1 10 1 46 16 4 2 228 76 Career total 340 102 17 10 10 1 46 16 21 8 434 137 അന്താരാഷ്ട്ര കരിയർ Firmino training with Brazil in 2014 പുതുക്കിയത്: 19 November 2019 Brazil national team Year Apps Goals 2014 2 1 2015 9 3 2016 2 1 2017 5 0 2018 11 3 2019 15 5 Total 44 13 അന്താരാഷ്ട്ര ഗോളുകൾ Scores and results list Brazil's goal tally first No. Date Venue Opponent Score Result Competition 1.
18 November 2014 Ernst-Happel-Stadion , Vienna , Austria ഓസ്ട്രിയ 2 –1 2–1 Friendly 2.
29 March 2015 Emirates Stadium , London , England ചിലി 1 –0 1–0 3.
10 June 2015 Estádio Beira-Rio , Porto Alegre , Brazil ഹോണ്ടുറാസ് 1 –0 1–0 4.
21 June 2015 Estadio Monumental David Arellano , Santiago , Chile വെനിസ്വേല 2 –0 2–1 2015 Copa América 5.
6 October 2016 Arena das Dunas , Natal , Brazil ബൊളീവിയ 5 –0 5–0 2018 FIFA World Cup qualification 6.
3 June 2018 Anfield , Liverpool , England ക്രൊയേഷ്യ 2 –0 2–0 Friendly 7.
2 July 2018 Cosmos Arena , Samara , Russia മെക്സിക്കോ 2 –0 2–0 2018 FIFA World Cup 8.
7 September 2018 MetLife Stadium , East Rutherford , United States യുണൈറ്റഡ് സ്റ്റേറ്റ്സ് 1 –0 2–0 Friendly 9.
26 March 2019 Sinobo Stadium , Prague , Czech Republic ചെക്ക് റിപ്പബ്ലിക്ക് 1 –1 3–1 10.
9 June 2019 Estádio Beira-Rio , Porto Alegre , Brazil ഹോണ്ടുറാസ് 6 –0 7–0 11.
22 June 2019 Arena Corinthians , São Paulo , Brazil പെറു 2 –0 5–0 2019 Copa América 12.
2 July 2019 Estádio Mineirão , Belo Horizonte , Brazil അർജന്റീന 2 –0 2–0 13.
10 October 2019 National Stadium , Kallang , Singapore സെനെഗൽ 1 –0 1–1 Friendly ബഹുമതികൾ
ലിവർപൂൾ യുവേഫ ചാമ്പ്യൻസ് ലീഗ് : 2018–19 ;  റണ്ണർഅപ്പ്: 2017–18 യുവേഫ സൂപ്പർ കപ്പ് : 2019 ഫിഫ ക്ലബ് ലോകകപ്പ് : 2019 ഫുട്ബോൾ ലീഗ് കപ്പ് റണ്ണർഅപ്പ്: 2015–16 യുവേഫ യൂറോപ്പ ലീഗ് റണ്ണർഅപ്പ്: 2015–16
വ്യക്തിഗത നേട്ടങ്ങൾ സീസണിലെ ബുണ്ടസ്ലിഗയുടെ വഴിത്തിരിവ്: 2013–14 പി‌എഫ്‌എ പ്ലെയർ ഓഫ് ദ മന്ത് : ജനുവരി 2016 പി‌എഫ്‌എ ആരാധകരുടെ മാസത്തിലെ കളിക്കാരൻ : ജനുവരി 2016 യുവേഫ ചാമ്പ്യൻസ് ലീഗ് സ്ക്വാഡ് ഓഫ് സീസൺ: 2017–18 സാംബ സ്വർണം : 2018; 2019 (റണ്ണർഅപ്പ്) അവലംബം ബാഹ്യ ലിങ്കുകൾ ലിവർപൂൾ എഫ്‌സി പ്രൊഫൈൽ Roberto Firmino റോബർട്ടോ ഫിർമിനോ at National-Football-Teams.com
സംഗമഗ്രാമമാധവൻ ഇംഗ്ലീഷ് വിലാസം https://ml.wikipedia.org/wiki/Madhava_of_Sangamagrama ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ഇരിങ്ങാലക്കുടയിൽ ജീവിച്ചിരുന്ന ഒരു ഗണിത- ജ്യോതിശാസ്ത്രജ്ഞനാണ്‌ സംഗമഗ്രാമ മാധവൻ .
യഥാർത്ഥ പേര്‌ ഇരിഞ്ഞാറ്റപ്പിള്ളി മാധവൻ നമ്പൂതിരി എന്നായിരുന്നു.
ബീജഗണിതം ത്രികോണമിതി , പൈ (π) യുടെ കൃത്യമായ മൂല്യനിർണ്ണയം, കലനം എന്നീ മേഖലകളിൽ ആണ് ഇദ്ദേഹത്തിന്റെ പ്രധാനപ്പെട്ട കണ്ടുപിടിത്തങ്ങൾ .
ഇവ പിന്നീട് ഭാരതത്തിലെയും പാശ്ചാത്യരാജ്യങ്ങളിലെയും ശാസ്ത്രവികസനത്തിനെ സഹായിച്ചിട്ടുണ്ട്.
ഇദ്ദേഹത്തെ കേരളത്തിലെ ഗണിതശാസ്ത്രത്തിന്റെ സ്ഥാപകനായി കരുതുന്നു അനന്തശ്രേണി ഉപയോഗിച്ചുള്ള ഗണിതമാർഗ്ഗങ്ങൾ പാശ്ചാത്യപണ്ഡിതർ ആവിഷ്‌ക്കരിക്കുന്നതിന്‌ രണ്ട് നൂറ്റാണ്ടുകൾക്കു മുമ്പ് കണ്ടെത്തിയത് ഇദ്ദേഹമാണ്‌.
1340-ൽ ജനിച്ച മാധവൻ, അനന്തശ്രേണി (infinite series) ഉപയോഗിച്ചു വൃത്തത്തിന്റെ പരിധി സൂക്ഷ്‌മതലത്തിൽ നിർണയിക്കാനുള്ള മാർഗ്ഗം ലോകത്താദ്യമായി ആവിഷ്‌ക്കരിച്ചു‌.
ജെയിംസ്‌ ഗ്രിഗറി , ലെബനിറ്റ്‌സ്‌ , ലാംബെർട്ട്‌ തുടങ്ങിയ പാശ്ചാത്യ പണ്ഡിതർ ഇതേ മാർഗ്ഗത്തിലൂടെ വൃത്തപരിധി നിർണയിക്കാനുള്ള രീതി കണ്ടെത്തിയത്‌ മൂന്നു നൂറ്റാണ്ടിനു ശേഷം മാത്രമായിരുന്നു.
എങ്കിലും ഈ കണ്ടുപിടിത്തത്തിന്റെ ഖ്യാതി ഇപ്പോഴും ഗ്രിഗറിക്കും കൂട്ടർക്കുമാണ്‌.
ജീവചരിത്രം 1340 ജനനം 1400 'വേൺവാരോഹം' രചിച്ചു ചന്ദ്രന്റെ സ്ഥാനനിർണയനത്തിനുള്ള ഗണിതമാർഗ്ഗം കണ്ടുപിടിച്ചു പൈയുടെ മൂല്യം 10 ദശാംശം വരെ കൃത്യമായി കണ്ടു അനന്തശ്രേണി വാക്യങ്ങൾ കണ്ടുപിടിച്ചു 1425 മരണം
തൃശൂർ ജില്ലയിലെ ഇരിങ്ങാലക്കുടയിലാണ്‌ മാധവന്റെ ജനനം.
സംഗമഗ്രാമക്കാരനായ മാധവൻ എന്നാണ്‌ തന്റെ കൃതികളിൽ അദ്ദേഹം സ്വയം പരിചയപ്പെടുത്തിയിട്ടുള്ളത്‌.
സംഗമഗ്രാമം ഇരിങ്ങാലക്കുടയാണ്‌ (സംഗമേശൻ - ഭരതൻ കുടികൊള്ളുന്ന ഗ്രാമം)..
ഇലിഞ്ഞിപ്പള്ളിയെന്നായിരുന്നു വീട്ടുപേര്‌.
ദൃഗ്ഗണിതം എന്ന ഗണിതപദ്ധതി ആവിഷ്‌ക്കരിച്ച വടശ്ശേരി പരമേശ്വരന്റെ ഗുരു മാധവനായിരുന്നു.
1425 -ൽ മാധവൻ അന്തരിച്ചു.
സംഭാവനകൾ “ സംഗമഗ്രാമ മാധവഃപുനരന്യാസന്നാം പരിധിസംഖ്യാമുലവാൻ
വിബുധനേത്രഗജാഹിഹുതാശനത്രിഗുണവേദാഭവാരണബാഹവഃ നവനിഖർവമിതേവൃതിവിസ്തരേ പരിധിമാനമിദം ജഗദുർബുധഃ ”
ഭൂതസംഖ്യാ പ്രകാരമുള്ള സംഖ്യകൾ വഴി 9 x 1011  യൂണിറ്റ് വ്യാസമുള്ള വൃത്തത്തിന്റെ പരിധി 2872 433388233 എന്ന് രേഖപ്പെടുത്തിയിരിക്കുന്നു.
അപ്പോൾ π = P V = 9 × 10 11 2872433388233 = 3.1415926535922 {\displaystyle \pi ={\frac {\text{P}}{\text{V}}}={\frac {9\times 10^{11}}{2872433388233}}=3.1415926535922}
ഇവിടെ 'P' എന്നത് വൃത്തത്തിന്റെ പരിധി അഥവാ ചുറ്റളവും 'V' എന്നത് വൃത്തത്തിന്റെ വ്യാസവുമാണ്.
33 2 8 8 വിബുധ (ദൈവങ്ങൾ) നേത്ര ഗജ അഹി (നാഗം) 3 3 3 ഹുതാശന (അഗ്നി) ത്രി ഗുണ 4 27 8 2 വേദാ ഭ  (നക്ഷത്രം) വാരണ (ഗജം) ബാഹവൈ (കൈകൾ) പരിധി
നവ നിഖർവ്വം വ്യാസമുള്ള വൃത്തത്തിന്റേതായിരിക്കും.
' പൈ 'യുടെ ( π {\displaystyle \pi } ) വില പത്തു ദശാംശസ്ഥാനം വരെ കണ്ടെത്താൻ മാധവന്‌ സാധിച്ചു . ഈ വില ഒരു ശ്രേണിയുടെ തുകയായി കണക്കാക്കാമെന്ന്‌, വൃത്തത്തിന്റെ ചുറ്റളവു കണ്ടുപിടിക്കുന്നതിനെക്കുറിച്ചുള്ള ശ്ലോകത്തിൽ മാധവൻ സൂചിപ്പിച്ചു. ശ്രേണിയുടെ തുകയായി 'പൈ'യുടെ മൂല്യം നിർണയിക്കാമെന്ന്‌ ലെബനിറ്റ്‌സ്‌ കണ്ടെത്തിയത്‌, മാധവൻ ഇക്കാര്യം പറഞ്ഞ്‌ മൂന്നു നൂറ്റാണ്ടിന്‌ ശേഷമാണ്‌ ( അതായത് 1673-ൽ).
പതിനാലാം നൂറ്റാണ്ടിൽ മാധവൻ ആവിഷ്‌ക്കരിച്ച സൂത്രവാക്യം അനുസരിച്ച്‌ 'പൈ'യുടെ ഏകദേശമൂല്യം 3.14159265359 ആണ്‌.
ആധുനിക ഗണിതശാസ്‌ത്രം അംഗീകരിച്ചിരിക്കുന്ന ഏകദേശമൂല്യം 3.14159265 ആണ്‌.
ഇതുമാത്രമല്ല, പിൽക്കാല ഭാരതീയ ഗണിതശാസ്‌ത്രത്തിന്‌ മാർഗ്ഗദർശകങ്ങളായ ഒട്ടേറെ സംഭാവനകൾ മാധവൻ നൽകി.
ചന്ദ്രന്റെയും നക്ഷത്രങ്ങളുടെയും സ്ഥാനങ്ങൾ ഓരോ കാലത്തും കൃത്യമായി കണക്കാക്കാനുള്ള മാർഗ്ഗം, S i n ( A + B ) {\displaystyle Sin(A+B)} തുടങ്ങിയ ത്രികോണമിതി വാക്യങ്ങളുടെ വികസനം എന്നിങ്ങനെ മാധവന്റെ സംഭാവനകൾ ഒട്ടേറെയാണ്‌.
ചന്ദ്രഗണനത്തിന്‌ വേണ്ടിയുള്ള 248 ചന്ദ്രവാക്യങ്ങൾ അദ്ദേഹം രചിച്ചു.
ഗോളഗണിതത്തിൽ പ്രാമാണികനായിരുന്നു മാധവൻ.
ബുധൻ , ചൊവ്വ , ശുക്രൻ , വ്യാഴം , ശനി എന്നീ ഗ്രഹങ്ങളുടെ എ.ഡി. 1236, 1276, 1354, 1396, 1398, 1418 എന്നീ വർഷങ്ങളിലെ സ്ഥാനം എന്തായിരുന്നു എന്നും മാധവൻ ഗണിച്ചിട്ടുണ്ട്‌.
ആകാശനിരീക്ഷണത്തിനുള്ള സംവിധാനങ്ങളൊന്നും വികസിക്കാത്ത കാലത്തായിരുന്നു മാധവൻ ഈ മുന്നേറ്റം നടത്തിയത്.
1400 -ൽ താളിയോലയിൽ 74 ശ്ലോകങ്ങളിലായി സംസ്‌കൃതത്തിൽ എഴുത്തപ്പെട്ട വേണ്വാരോഹം ആണ്‌ മാധവന്റെ പ്രമുഖ കൃതി.
ജ്യോതിഷികൾക്ക്‌ സഹായകമാം വിധം ചന്ദ്രന്റെ സ്ഥാനം കൃത്യമായി അറിയാനുള്ള നൂതനമാർഗ്ഗങ്ങളാണ്‌ ഈ ഗ്രന്ഥത്തിൽ അവതരിപ്പിക്കുന്നത്‌.
ലഗ്നപ്രകരണം, മഹാജ്യാനയാന പ്രകാരം, മധ്യമാനയാനപ്രകാരം, അഗണിതം , അഗണിത പഞ്ചാംഗം, അഗണിത ഗ്രഹാചാരം എന്നിവ മാധവൻ രചിച്ചതായി കരുതുന്ന മറ്റു കൃതികളാണ്‌.
ലഗ്നപ്രകരണം എന്ന കൃതി ഇരിങ്ങാലക്കുട സെന്റ് ജോസഫ്സ് കോളേജിലെ പുരാരേഖാ ഗവേഷണകേന്ദ്രം കണ്ടെടുത്തു പ്രസിദ്ധീകരിച്ചിട്ടുണ്ട്.
സംഗമഗ്രാമമാധവന്റെ ജീവിതവും സംഭാവനകളും എന്ന ഗവേഷണ പദ്ധതിയുടെ ഭാഗമായിട്ടാണ് ഇത് പ്രസിദ്ധീകരിച്ചത്.
ഭാരതീയ ശാസ്‌ത്രചരിത്രത്തിൽ, വിശേഷിച്ചും ഗണിത-ജ്യോതിഷരംഗത്ത്‌, മൂല്യവത്തായ സംഭാവന നൽകിയ പ്രമുഖരിൽ ഒട്ടേറെ കേരളീയരും ഉൾപ്പെടുന്നു.
പല പാശ്ചാത്യ ഗണിതശാസ്‌ത്രജ്ഞരുടെയും പേരിൽ അറിയപ്പെടുന്ന സിദ്ധാന്തങ്ങൾ അവർക്കു മുമ്പേ ആവിഷ്‌ക്കരിച്ച ഗണിതപ്രതിഭകൾ കേരളത്തിൽ ജീവിച്ചിരുന്നു.